Sándor Bauer
Sándor Bauer var en bilmekanikerlærling, som satte ild på sig selv i januar 1969 ved den store ringvej ”Múzeum Körút” i Budapest, foran det der i dag er landets Nationalmuseum.
Dette skete i protest mod Ungarns deltagelse i nedkæmpelsen af det “Tjekkiske forår”. I et afskedsbrev henviste han til Jan Palachs selvbrænding omtrent en uge tidligere. 
Selvmordet skabte bekymring i Kádár-regeringen, som frygtede at der var uopdagede protestbevægelser i befolkningen. Regimet prøvede at bortforklare sagen som et tilfælde af sindsforvirring, men Bauers grav blev overvåget i en årrække som en sikring mod protestdemonstrationer.
I oktober 2001 blev en mindeplade for Bauer opsat i en væg ved Nationalmuseet.